ডিজিটেল সংবাদ, ধেমাজিঃ অহা ২৭ মাৰ্চত অনুষ্ঠিত হ'ব লগা অসম বিধানসভাৰ প্ৰথম পৰ্যায়ৰ নিৰ্বাচনৰ বাবে ১১৩ নং ধেমাজি আৰু ১১৪ নং জোনাই বিধানসভা সমষ্টি দুটাত ভোটদানৰ দিন হোৱা বাবে অসম চৰকাৰৰ জাননী অনুসৰি এন.আই এক্টৰ অধীনত ধেমাজি জিলা উপায়ুক্তই ৰাজহুৱা বন্ধৰ দিন ঘোষণা কৰিছে। ধেমাজি জিলা তথ্য ও জন সংযোগ বিষয়া দিব্যজ্যোতি শৰ্মাই দিয়া বিবৃতিটোৰ অনুসৰি সমষ্টি দুটাত উক্ত দিনটোত সকলো চৰকাৰী, বেচৰকাৰী কাৰ্যালয়, পঞ্চায়ত আৰু চহৰাঞ্চলৰ স্থানীয় প্ৰতিস্থান, শৈক্ষিক প্ৰতিস্থান, বেংক, চাহ বাগান, উদ্যোগ আদি ব্যৱসায়িক প্ৰতিস্থান বন্ধ সকলো থাকিব।
